text: Borgmester: Ulækker kritik
  30 januar 2015 kl. 16.58
  Dansk Folkeparti kritiserer Sønderborg kommune for den måde, hvorpå kommunen modtager de syriske flygtninge. Sønderborgs borgmester kalder kritikken ulækker.
  Det, der er blevet kaldt miraklet på Als, er en katastrofe både for Sønderborg og for Danmark, lyder det nu fra Dansk Folkeparti. 
  Syrerne skal behandles som flygtninge og sendes hjem. De skal ikke gøres til indvandrere, der vil blive i Danmark. 
  Det skriver Dansk Folkepartis Marie Krarup i et læserbrev i Jyske Vestkysten.
  Det kommer efter et besøg på asylcenteret i Sønderborg. Her var Marie Krarup vidne til en asylpolitik, der med hendes egne ord er misforstået.
  TV SYD har i flere indslag omtalt det, som mange kalder for "miraklet på Als". Med hidtil uset succes er det lykkedes lokale frivillige i Nordborg, der ligger i Sønderborg kommune, at integrere de mange syriske asyl-ansøgere i lokalsamfundet på ganske kort tid.
  I læserbreve beskylder Marie Krarup nu Sønderborg Kommune for at skabe store problemer for Danmark ved at behandle asylansøgerne som om, de allerede havde fast ophold i Danmark.
  Den kritik er Sønderborgs borgmester, socialdemokraten Erik Lauritzen, bestemt ikke enig i:
  link
  
  